CELEX: 
Language: sk
Date: 2022-01-21 00:00:00
Title: VYKONÁVACIE NARIADENIE KOMISIE (EÚ) /... ktorým sa stanovujú pravidlá uplatňovania smernice Európskeho parlamentu a Rady (EÚ) 2019/883, pokiaľ ide o podrobné prvky mechanizmu výberu opierajúceho sa o posudzovanie rizík na úrovni Únie pri výbere lodí na inšpekciu

VYKONÁVACIE NARIADENIE KOMISIE (EÚ) …/...
            
            
               z 21. 1. 2022
            
            
               ktorým sa stanovujú pravidlá uplatňovania smernice Európskeho parlamentu a Rady (EÚ) 2019/883, pokiaľ ide o podrobné prvky mechanizmu výberu opierajúceho sa o posudzovanie rizík na úrovni Únie pri výbere lodí na inšpekciu
            
            
               (Text s významom pre EHP)
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na smernicu Európskeho parlamentu a Rady (EÚ) 2019/883 zo 17. apríla 2019 o prístavných zberných zariadeniach na vykladanie odpadu z lodí, ktorou sa mení smernica 2010/65/EÚ a zrušuje smernica 2000/59/ES
                  1
               , a najmä na jej článok 11 ods. 2 druhý pododsek,
            
            
               keďže:
            
            
               (1)Účinné presadzovanie povinnosti vyložiť odpad do prístavných zberných zariadení má zásadný význam pre účinné riešenie problému morského odpadu a ostatného odpadu z lodnej dopravy, ktorý vstupuje do morského prostredia.
            
            
               (2)Jednotný mechanizmus výberu opierajúceho sa o posudzovanie rizík na úrovni Únie by mal obsahovať jednotné podmienky výberu lodí na inšpekciu v súlade s článkom 11 ods. 2 smernice (EÚ) 2019/883.
            
            
               (3)Vytvorením mechanizmu výberu opierajúceho sa o posudzovanie rizík na úrovni Únie majú mať príslušné orgány v členských štátoch podporný nástroj na splnenie inšpekčného záväzku v súlade s článkom 11 ods. 1 smernice (EÚ) 2019/883.
            
            
               (4)S cieľom posúdiť riziko, že loď nespĺňa povinnosti stanovené v smernici (EÚ) 2019/883, by sa malo zohľadniť viacero parametrov, ktoré spolu poskytujú jasný náznak takéhoto rizika. Týmito parametrami by mali byť: nesúlad alebo náznaky nesúladu s požiadavkami týkajúcimi sa vykladania odpadu; čas, ktorý uplynul od poslednej inšpekcie; existencia predchádzajúcich správ o nesúlade zo strany príslušných prístavných orgánov; predchádzajúci a nasledujúci prístav zastavenia; existencia výnimky pre danú loď a informácie zahrnuté v systéme SafeSeaNet a THETIS-EU.
            
            
               (5)Na zabezpečenie jednotných podmienok výberu lodí na inšpekciu je nevyhnutné, aby členské štáty uplatňovali harmonizovanú metodiku. Vykonávacie akty prijaté podľa smernice (EÚ) 2019/883 by preto mali mať formu vykonávacích nariadení.
            
            
               (6)Opatrenia stanovené v tomto nariadení sú v súlade so stanoviskom Výboru pre bezpečnosť na mori a pre zabránenie znečisťovania z lodí, 
            
            
            
               PRIJALA TOTO NARIADENIE:
            
            
               Článok 1
            
            
               1.
                     Na účely inšpekcií členské štáty klasifikujú lode uvedené v článku 3 ods. 1 písm. a) smernice (EÚ) 2019/883 do týchto kategórií úrovne rizika:
            
            
               –a)
                     Úroveň rizika 1 (vysoké riziko);
            
         
         
            
               –b)
                     Úroveň rizika 2 (stredné riziko);
            
            
               –c) 
                     Úroveň rizika 3 (nízke riziko);
            
            
               –d)
                     Úroveň rizika 4 (minimálne riziko).
            
            
               2.
                     Kategória úrovne rizika pre každú loď sa určí na základe parametrov rizika stanovených v tabuľke 1 prílohy. 
            
            
               3.
                     Parametre úrovne rizika stanovené v tabuľke 1 prílohy sa uplatňujú podľa metodiky uvedenej v bodoch 1 až 4 prílohy.
            
            
               Článok 2
            
            
               Pri plnení inšpekčných záväzkov stanovených v článku 11 smernice (EÚ) 2019/883 členské štáty dodržiavajú tieto požiadavky:
            
            
               a)uprednostniť inšpekcie lodí s vyššou kategóriou úrovne rizika;
            
            
               b)náhodne vybrať na inšpekciu aspoň 1 % lodí, ktoré sa majú každý rok podrobiť inšpekcii.
            
            
               Článok 3
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
            
               V Bruseli 21. 1. 2022
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 151, 7.6.2019, s. 116. 
               
            
      
    ---documentbreak--- 
      
         
         
            
               PRÍLOHA 
            
            
               Metodika:
            
            
               1.Parametre rizika stanovené v tabuľke 1 sa použijú na určenie úrovne rizika plavidla.
            
            
               2.Každému parametru rizika stanovenému v tabuľke 1 je pridelený iný farebný kód predstavujúci úroveň rizika: červený (vysoká), oranžový (stredná) alebo žltý (nízka).
            
            
               3.Priradenie úrovne rizika lodi na základe výstrah podľa parametrov rizika v tabuľke 1 vychádza z kritérií stanovených v tabuľke 2.
            
            
               4.S cieľom uplatniť niekoľko súbežných aktívnych výstrah na priradenie úrovní rizika stanovených v tabuľke 2 možno použiť konverzné faktory uvedené v tabuľke 3.
            
            
            
               Tabuľka 1: Parametre rizika
            
            
            
                     
                        Číslo parametra rizika
                     
                  
                  
                     
                        Úroveň rizika výstrahy (farebný kód)
                     
                  
                  
                     
                        Opis parametra rizika
                     
                  
                  
                     
                        Kritériá aktivácie výstrahy pre daný parameter rizika
                     
                  
                  
                     
                        Kritériá deaktivácie výstrahy pre daný parameter rizika 
                     
                  
               
                     
                        1
                     
                  
                  
                     
                        Oranžová
                     
                  
                  
                     
                        Nesúlad s požiadavkami na predbežné oznámenie o odpade stanovenými v článku 6 smernice (EÚ) 2019/883.
                     
                     
                  
                  
                     
                        Výstraha sa aktivuje, ak predbežné oznámenie o odpade nebolo zaslané alebo neobsahovalo povinné informácie.
                     
                  
                  
                     
                        Zápis sa započíta prístavu A na základe predbežného oznámenia o odpade zaslaného prístavu A. Výstraha sa musí opätovne posúdiť v každom prístave.
                     
                  
               
                     
                        2
                     
                  
                  
                     
                        Oranžová
                     
                  
                  
                     
                        Informácie, ktoré poskytol prevádzkovateľ, zástupca alebo kapitán v súlade s článkom 6 smernice (EÚ) 2019/883. 
                     
                     
                  
                  
                     
                        Výstraha sa aktivuje, ak kontroly platnosti obsahu predbežného oznámenia o odpade odhalia možnosť, že loď by nemusela byť v súlade so smernicou.
                     
                  
                  
                     
                        Zápis sa započíta prístavu A na základe predbežného oznámenia o odpade zaslaného prístavu A. Výstraha sa musí opätovne posúdiť v každom prístave.
                     
                  
               
                     
                        3
                     
                  
                  
                     
                        Oranžová
                     
                  
                  
                     
                        Dátum predchádzajúcich inšpekcií uskutočnených v súlade s článkom 10 smernice (EÚ) 2019/883.
                     
                  
                  
                     
                        Výstraha sa aktivuje, ak sa na lodi v predchádzajúcich 12 mesiacoch neuskutočnila inšpekcia v súlade s článkom 10 smernice (EÚ) 2019/883.
                     
                     
                        Poznámka: Táto výstraha by sa mala aktivovať až po 28. júni 2022.
                     
                  
                  
                     
                        Výstraha sa deaktivuje po zaznamenaní inšpekcie v súlade s článkom 14 ods. 2 písm. a) smernice (EÚ) 2019/883.
                     
                  
               
                     
                        4
                     
                  
                  
                     
                        Červená
                     
                  
                  
                     
                        Existujúce správy od inšpekčných orgánov prístavných zberných zariadení, prístavných orgánov alebo iných príslušných orgánov, v ktorých sa uvádza, že loď nebola v súlade s článkom 7 smernice (EÚ) 2019/883.
                     
                  
                  
                     
                        Výstrahu aktivujú inšpektori prístavných zberných zariadení manuálne v systéme THETIS-EU.
                     
                  
                  
                     
                        Výstraha sa deaktivuje po ukončení inšpekcie (stav „Po inšpekcii“) bez zistenia nesúladu. 
                     
                  
               
                     
                        5
                     
                  
                  
                     
                        Oranžová
                     
                  
                  
                     
                        Výstraha pri nesúlade s prístavnými zbernými zariadeniami
                     
                  
                  
                     
                        Výstraha sa aktivuje, ak sa v priebehu posledných 6 mesiacov zistilo, že loď nevyhovuje prístavným prijímacím zariadeniam, s príslušnou správou v systéme THETIS-EU.
                     
                  
                  
                     
                        Výstraha sa deaktivuje po ukončení inšpekcie (stav „Po inšpekcii“) bez zistenia nesúladu.
                     
                  
               
                     
                        6
                     
                  
                  
                     
                        Oranžová
                     
                  
                  
                     
                        Dostatočné vyhradené skladovacie priestory
                     
                  
                  
                     
                        Výstraha sa aktivuje, ak sa vyhradené skladovacie priestory na palube nepovažujú za dostatočné podľa kritérií použitých na uplatňovanie článku 8 ods. 4 písm. b).
                     
                  
                  
                     
                        Zápis sa započíta prístavu A na základe predbežného oznámenia o odpade zaslaného prístavu A. Výstraha sa musí opätovne posúdiť v každom prístave.
                     
                  
               
                     
                        7
                     
                  
                  
                     
                        Žltá
                     
                  
                  
                     
                        Nasledujúci prístav zastavenia
                     
                  
                  
                     
                        Predstavuje zvýšenú úroveň rizika, ak nie je v EÚ alebo je neznámy. Na účely započítania tohto zápisu sa prístavy nachádzajúce sa na Islande, v Nórsku, Spojenom kráľovstve (vrátane Ostrova Man, Normanských ostrovov a Gibraltáru) a ruské prístavy nachádzajúce sa v Baltskom mori považujú za prístavy EÚ.
                     
                  
                  
                     
                        Zápis sa započíta prístavu A na základe predbežného oznámenia o odpade zaslaného prístavu A. Výstraha sa musí opätovne posúdiť v každom prístave.
                     
                  
               
                     
                        8
                     
                  
                  
                     
                        Žltá
                     
                  
                  
                     
                        Predchádzajúci prístav zastavenia
                     
                  
                  
                     
                        Predstavuje zvýšenú úroveň rizika, ak nie je v EÚ. Na účely započítania tohto zápisu sa prístavy nachádzajúce sa na Islande, v Nórsku, Spojenom kráľovstve (vrátane Ostrova Man, Normanských ostrovov a Gibraltáru) a ruské prístavy nachádzajúce sa v Baltskom mori považujú za prístavy EÚ.
                     
                  
                  
                     
                        Zápis sa započíta prístavu A na základe predbežného oznámenia o odpade zaslaného prístavu A. Výstraha sa musí opätovne posúdiť v každom prístave.
                     
                  
               
                     
                        9
                     
                  
                  
                     
                        Žltá
                     
                  
                  
                     
                        Výstraha pri výnimke
                     
                  
                  
                     
                        Výstraha sa aktivuje, ak má loď výnimku a nebola na nej uskutočnená inšpekcia 12 mesiacov, aby sa zabezpečilo, že tieto lode budú zahrnuté do inšpekcií.
                     
                  
                  
                     
                        Výstraha sa musí opätovne posúdiť v každom prístave.
                     
                  
               
                     
                        10
                     
                  
                  
                     
                        Červená
                     
                  
                  
                     
                        Výstraha pri incidente typu „odpad“
                     
                  
                  
                     
                        Výstraha sa aktivuje, ak bola v predchádzajúcom prístave vydaná pre dané plavidlo v systéme SafeSeaNet správa o incidente typu „odpad“.
                     
                  
                  
                     
                        Výstraha sa deaktivuje po ukončení inšpekcie (stav „Po inšpekcii“) bez nesúladu alebo po tom, ako incident v systéme SafeSeaNet prestane byť aktívny.
                     
                  
               
            
               Tabuľka 2: Priradenie úrovní rizika na základe počtu aktívnych vstupov
            
            
                     
                        Kritériá pre úrovne rizika
                     
                  
               
                     
                        Úroveň rizika 1
                     
                  
                  
                     
                        Jedna alebo viac červených výstrah
                     
                  
               
                     
                        Úroveň rizika 2
                     
                  
                  
                     
                        Jedna alebo viac
                           1
                         oranžových výstrah
                     
                  
               
                     
                        Úroveň rizika 3
                     
                  
                  
                     
                        Jedna alebo viac1 žltých výstrah
                     
                  
               
                     
                        Úroveň rizika 4
                     
                  
                  
                     
                        Žiadna aktívna výstraha
                     
                  
               
            
               Tabuľka 3: Konverzné faktory na zlúčenie viacerých súbežných aktívnych parametrov na uplatnenie úrovní rizika podľa tabuľky 2
            
            
                     
                        Konverzný faktor
                     
                  
               
                     
                        Tri žlté výstrahy
                     
                  
                  
                     
                        Jedna oranžová výstraha
                     
                  
               
                     
                        Tri oranžové výstrahy
                     
                  
                  
                     
                        Jedna červená výstraha
                     
                  
               
         
         
            
                  
                     (1)
                  
                        Do počtu, ktorý spúšťa uplatnenie konverzného faktora.